Avdo Halilović


Biografija 

Avdo Halilović, književnik, rođen 15.11.1953. god. (od majke Hate i oca Mehe) u Orahovi, Bosanska Gradiška. U Orahovi je završio osnovnu školu, gimnaziju u Bosanskoj Gradišci, a 1977. godine završava Filozofski fakultet u Sarajevu ( grupa: Istorija jugoslavenskih književnosti i srpskohrvatski jezik).

Svoje literarno bavljenje otpočinje kao gimnazijalac objavljivanjem pjesama u banjalučkom „Listu omladine Bosanske krajine” („LOK”), te kao student u studentskom listu „Naši dani” u Sarajevu.

Do agresije na R BiH, radi kao srednjoškolski profesor u Derventi, a poslije rata radi u JU O.Š. „Mahala” u S. Mostu  kao profesor bosanskog, hrvatskog i srpskog jezika i književnosti. Tu je i sad zaposlen, a stalno nastanjen, kao povratnik, u rodnoj Orahovi, Bos. Gradiška.

Bibliografija 
 2005. god. knjigu pripovijedaka „Sokolovo brdo” (Recenzenti književnici Nedžad Ibrišimović i Ramiz Brkić.).
 2006. god. roman „Arhitekti i dželati” (Urednik i recenzent književnik Isnam Taljić.).
 2010. god. zbirku pripovijedaka „Kozara, remake” (Recenzenti prof.dr.sc. Mirsad D. Abazović i književnik Isnam Taljić.)
 2015. god. zbirku pripovijedaka „Čardak na Savi” (Recenzenti književnici Fatmir Alispahić i Isnam Taljić – i urednik.).
 2016. god. knjigu (za djecu i o djeci) pod nazivom: „Noć divljih golubova“. Recenzenti knjige su književnik Isnam Taljić (i urednik knjige), Akademik prof.dr. Dževad Jahić i mr. Amela Isanović.

Javnu promociju navedenih knjiga imao uglavnom u lokalnim elektronskim medijima te u okviru mnogih gradskih vijećnica i biblioteka: Sanski Most (sve četiri knjige), Bihać („Sokolovo brdo”), Bužim („Kozara, remake”); Bos. Gradiška, Obradovac („Arhitekti i dželati”); Sarajevo i S. Most („Čardak na Savi”).

S pričom „Vilenjak” zastupljen je u knjizi „Heroj cvjetne livade” – najljepše priče za djecu i omladinu sa Konkursa Planjaxovo pero 2015. Iste godine učesnik je na 22. Književnim susretima „Stazama djetinjstva” u Bosanskoj Krupi. Za knjigu „Kozara, remake” 2010.godine nagrađen je bronzanim Planjaxovim perom od Knjižarske kuće Planjax komerc, za najprodavaniju knjigu; od iste Knjižarske kuće za knjigu „Čardak na Savi” dobio je Zlatno Planjaxovo pero za najprodavaniju knjigu u 2015. godini. Zastupljen je u Biografskom leksikonu KO JE KO U BOSNI I HERCEGOVINI 2014-2018.

Halilović,Avdo